2 คนร้าย ขี่จยย. ดักยิงหัวหน้าคนงานก่อสร้างดับ ที่สิงห์บุรี 
อุกอาจ 2 คนร้าย ขี่จยย.มาดักยิงเข้ากลางหน้าผาก หัวหน้าคนงานก่อสร้างที่สิงห์บุรี ดับอนาถ ก่อนหลบหนีลอยนวล ด้าน ตร. ยังไม่ฟันธง เกิดจากสาเหตุใด เร่งสอบสวนไล่ล่าคนร้าย ,เมื่อเวลา 23.45 น. วันที่ 23 เมษายน 2560 ร.ต.อ.วรชัย ศรีชัย พนักงานสอบสวน สภ.เมืองสิงห์บุรี ได้รับแจ้งเหตุมีผู้เสียชีวิตจากอาวุธปืน ที่บริเวณ ม.5 ต.หัวไผ่ อ.เมือง จ.สิงห์บุรี จึงรายงานให้ผู้บังคับบัญชาทราบ จากนั้น พร้อมด้วย เจ้าหน้าที่วิทยาการพิสูจน์หลักฐาน ภ.จว.สิงห์บุรี รุดไปที่เกิดเหตุพร้อมแพทย์เวร รพ.สิงห์บุรี,ที่เกิดเหตุ เป็นแคมป์คนงานก่อสร้างไม่มีเลขที่ หมู่ที่ 5 ต.หัวไผ่ อ.เมือง จ.สิงห์บุรี บริเวณลานดินหน้าบ้านที่กำลังก่อสร้าง พบศพชายทราบชื่อภายหลัง นายณัฎฐ์กฤตพล ฐานสหกนกพันธุ์ อายุ 49 ปี อยู่บ้านเลขที่ 3/287 ซ.สะแกงาม 14 แยก 2 แขวงแสมดำ เขตบางขุนเทียน กรุงเทพฯ เป็นหัวหน้าคนงานก่อสร้าง สวมเสื้อสีเขียวขี้ม้า กางเกงวอร์มสีเทา สวมรองเท้าแตะ มือข้างซ้ายพบกระเป๋าสะพายสีดำ มีลูกกุญแจรถตกอยู่ มีกระติกน้ำหกกระจาย ใกล้กันพบรถกระบะ อีซูซุ ดีแม็กซ์ สีบรอนท์เงิน หมายเลขทะเบียน ถศ 9202 กรุงเทพมหานคร สภาพศพถูกยิงด้วยอาวุธปืนขนาด .38 เข้าที่กลางหน้าผากทะลุศีรษะ 1 นัด ในลักษณะเผาขน หัวกระสุนตกอยู่ข้างตัว,จากการสอบสวน นายวิเศษ สุขเกษม อายุ 35 ปี อยู่บ้านเลขที่ 49/2 ม.5 ต.หัวไผ่ อ.เมือง จ.สิงห์บุรี คนงานที่กำลังก่อสร้างบ้าน เล่าว่า ในช่วงเวลาดังกล่าวตนเองกำลังติดฝ้าเพดานบ้านที่กำลังก่อสร้างอยู่ สักพักได้ยินเสียงปืนดังขึ้น 2 นัด จึงได้มองไปตามเสียง เห็นชายสองคนใส่เสื้อแจ็คเก็ตสีดำ สวมใส่หมวกกันน็อค ขี่รถฮอนด้าเวฟสีดำแดง ไปทางถนนสิงห์บุรี หัวไผ่ จึงออกมาดู เห็นนายณัฎฐ์กฤตพล ผู้เสียชีวิตนอนล้มตัวหน้ารถกระบะซึ่งเป็นของผู้ตายอยู่ ตนไม่ทราบว่า ผู้ตายมีปัญหาอะไรกับใครหรือเปล่า,สอบสวน นายสถิต สีตะระโส อายุ 61 ปี อยู่บ้านเลขที่ 52 ม.5 ต.หัวไผ่ อ.เมือง จ.สิงห์บุรี ผู้เห็นเหตุการณ์เล่าว่า ก่อนเกิดเหตุ ตนและนายไพฑูรย์ สังข์ทอง อายุ 52 ปี อยู่บ้านเลขที่ 18 ม.3 ต.บางมัญ อ.เมือง จ.สิงห์บุรี นั่งกินเหล้าอยู่บริเวณโต๊ะม้าหินในบ้านคนงาน ส่วนนายณัฎฐ์กฤตพล นั่งกินข้าวอยู่ที่โต๊ะใกล้ๆ กัน หลังจาก นายณัฎฐ์กฤตพล กินข้าวเสร็จแล้ว หยิบกระติกน้ำเพื่อเตรียมตัวจะขึ้นรถกระบะกลับบ้านซึ่งมีที่พักอยู่กับแฟน ที่ จ.ลพบุรี ตนจึงเดินตามมาส่ง นายณัฎฐ์กฤตพล บริเวณด้านหลังบ้านพักซึ่งบริเวณนั้นมืด มีเพียงแสงไฟจากในบ้านที่กำลังก่อสร้างส่องสลัวๆ เท่านั้น ขณะที่ นายณัฎฐ์กฤตพล กำลังเดินถือกระติกน้ำและกระเป๋าสะพายเพื่อเตรียมขึ้นรถกระบะอยู่นั้น ตนก็เห็นชายสองคน ใส่เสื้อแจ็คเก็ตสีดำ สวมหมวกกันน็อคปกปิดใบหน้าทั้งสองคน คนหนึ่งเป็นผู้ขับขี่รถฮอนด้าเวฟ สีดำแดง ไม่เห็นทะเบียน อีกคนเดินตรงมาที่ นายณัฎฐ์กฤตพล พร้อมชักอาวุธปืนยิงใส่ นายณัฎฐ์กฤตพล ทันที 2 นัด จน นายณัฎฐ์กฤตพล ล้มลง และกระโดดขึ้นรถที่ชายอีกคนติดเครื่องอยู่ มุ่งหน้าไปทางถนนใหญ่ทันที ตนจึงตะโกนบอกคนอื่นที่อยู่บริเวณนั้นว่า นายณัฎฐ์กฤตพล ถูกยิง และพากันมาดูพบว่า นายณัฎฐ์กฤตพล เสียชีวิตแล้ว จึงโทรแจ้งตำรวจทันที,ด้านเจ้าหน้าที่ตำรวจ ยังไม่สรุปชี้ชัดสาเหตุในเรื่องใดที่เป็นเหตุให้ นายณัฎฐ์กฤตพล ถูกยิงในครั้งนี้ ต้องสืบสวนรายละเอียดกับผู้ที่เกี่ยวข้อง ทั้งในเรื่องชู้สาว หรือ ขัดผลประโยชน์กับใคร หรือ จะเป็นในเรื่องธุรกิจด้านมืดที่ไม่สามารถเปิดเผยได้ จากนั้นจะนำศพส่งสถาบันนิติเวชเพื่อตรวจสอบอย่างละเอียดอีกครั้งหนึ่ง และสืบสวนหามือปืนผู้กระทำผิดในครั้งนี้ ต่อไป.
อุกอาจ 2 คนร้าย ขี่จยย.มาดักยิงเข้ากลางหน้าผาก หัวหน้าคนงานก่อสร้างที่สิงห์บุรี ดับอนาถ ก่อนหลบหนีลอยนวล ด้าน ตร. ยังไม่ฟันธง เกิดจากสาเหตุใด เร่งสอบสวนไล่ล่าคนร้าย 
ยิงหัวหน้าคนงานก่อสร้าง,2คนร้ายดักยิง,สิงห์บุรี,เสียชีวิต,สภ.เมืองสิงห์บุรี